টেথিস সাগর
প্রাচীন গ্রিক পুরাণের সমুদ্রের দেবী টেথিসের নামে এই প্রাচীন মহাসাগরের নাম দেওয়া হয় "টেথিস"। অস্ট্রীয় ভূতত্ত্ববিদ এডুয়ার্ড সুয়েস ১৮৯৩ সালে এই নামকরণ করেন।
টেথীয় খাত
আজ থেকে প্রায় ২০ কোটি বছর আগে জুরাসিক যুগের (২০.১৩ কোটি - ১৫.২১ কোটি বছর আগে) প্রথম দিকে কিমেরীয় পাত ভূতাত্ত্বিক পাত (টেকটনিক প্লেট) চলাচলের কারণে ক্রমশ উত্তরে সরে এসে লরেশিয়ার পূর্ব অংশের সাথে মিশে গেলে তার আরও উত্তরমুখী চলন বন্ধ হয়; কিন্তু এর ফলে কিমেরীয় পাতটি ক্রমশ লরেশীয় পাতের তলায় ভিতর দিকে ঢুকে যেতে শুরু করে। ফলে টেথীয় খাত গড়ে ওঠে। আবার স্মিথ (১৯৭১), ডিউই, পিটম্যান, বোন্যাঁ (১৯৭৩), লাউবশার ও বেরনুলি (১৯৭৩), বেজু-দুভাল, দেকুর, পিঞ্চন (১৯৭৭), প্রমুখ ভূ-বিজ্ঞানীরা মনে করেন, টেথিস সাগরের তলদেশই ছিল একটি সামুদ্রিক পাত যা ভূত্বকীয় পাতের চলনের দরুন লরেশীয় মহাদেশীয় পাতের তলায় প্রবেশ (subduct) করে্ছিল।